**Nagyacsád Község Önkormányzata**

**8521 Nagyacsád, Deák Ferenc u. 1-3.**

**ikt.szám: ……../2015.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2015. december 9.-én 18 óra 00 perckor megtartott nyilvános testületi üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

Szalóky Nándor Polgármester

Gyenge András

Tima Zoltán Ferenc

Szórád Zoltán

képviselők

**Távol van**: Szakács Balázsné

**Tanácskozási joggal jelen van:** Novák Edit aljegyző

**Érdeklődő:** -fő

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 4fő jelen van. Szakács Balázsné alpolgármester távolmaradását előre jelezte. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 4 igen szavazattal, tartózkodás és ellenszavazat nélkül a következő határozatot hozta:

**57/2015.(XII. 9.) önkormányzati határozat**

Nagyacsád Község Önkormányzatának képviselő-testülete 2015. december 9-i ülésének napirendjét az alábbiak szerint határozza meg:

1. Fix Pont Önkormányzati Feladatellátó Társulás Társulási Megállapodás módosításának elfogadása

Előadó: polgármester

1. Pápakörnyéki Önkormányzatok Feladatellátó Társulás Társulási Megállapodás módosításának elfogadása

Előadó: polgármester

1. Nagyacsád Község Önkormányzat 2015. évi költségvetésének módosítása

Előadó:polgármester

1. Tájékoztató a 2015. III. negyedévi teljesítési adatokról.

Előadó: polgármester

1. Vegyes ügyek

Előadó: polgármester

Napirendek tárgyalása:

1. **Fix Pont Önkormányzati Feladatellátó Társulás Társulási megállapodás módosítása**

**Előadó:polgármester**

Szalóky Nándor polgármester elmondja, hogy a Társulási Megállapodás módosítására a székhely módosítása miatt van szükség. Az előterjesztésből látható, hogy Bakonybél lett a központ.

Megkérdezi, hogy a javaslattal kapcsolatban van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**58/2015.(XII.9.) önkormányzati határozat**

Nagyacsád község Önkormányzat Képviselő-testülete jelen határozatával úgy döntött, hogy a FIX-PONT Önkormányzati Feladatellátó Társulás Társulási Megállapodásának módosítását, illetve új egységes szerkezetű Társulási Megállapodását az előterjesztésnek megfelelően elfogadja.

Felelős: polgármester

Határidő: azonnal

## 2.)Pápakörnyéki Önkormányzatok Feladatellátó Társulás Társulási megállapodás módosítása

**Előadó: polgármester**

Szalóky Nándor polgármester elmondja, hogy a megállapodás módosítására az előterjesztésben foglaltaknak megfelelően van szükség. Módosításra kerül a tag önkormányzatok lakosságszáma, pontosításra kerültek a székhelyadatok. A családsegítő- és gyermekjóléti feladatok tekintetében a jogszabályi változások miatt csak a gesztor települések szerepelhetnek, így ez is módosításra került.

Megkérdezi, hogy a javaslattal kapcsolatban van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**59/2015.(XII.9.) önkormányzati határozat**

Nagyacsád Község Önkormányzatának Képviselő-testülete a Pápakörnyéki Önkormányzatok Feladatellátó Társulása Társulási Megállapodásának módosítását, valamint azt egységes szerkezetben az előterjesztés 1. és 2. melléklet szerinti tartalommal jóváhagyja.

Határidő: Azonnal

Felelős: Polgármester

**3.)Nagyacsád község Önkormányzat 2015. évi költségvetésének módosítása**

**Előadó: polgármester**

Szalóky Nándor polgármester elmondja, hogy a költségvetés módosítására az idei évben még nem került sor. Az előterjesztést mindenki megkapta. Ismerteti az előterjesztés tartalmát.

Megkérdezi, hogy a javaslattal kapcsolatban van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**13/2015.(XII.15.) önkormányzati rendelete**

## Nagyacsád község Önkormányzat Képviselő-testülete úgy döntött, hogy az önkormányzat 2015. évi költségvetéséről szóló 3/2015.(II.23.) önkormányzati rendelet módosításáról szóló fenti számú rendeletét az előterjesztésben foglaltaknak megfelelően megalkotja.

**4.)Tájékoztató a 2015. III. negyedévi teljesítési adatokról.**

**Előadó: polgármester**

Szalóky Nándor polgármester elmondja, hogy a táblázat tartalmazza a teljesítési adatokat szeptember 30 napjával bezárólag. Ismerteti a teljesítési adatokat. Elmondja, hogy az előirányzatoknak megfelelően alakulnak a teljesítések. Javasolja az önkormányzat III. negyedévi helyzetéről történő tájékoztatás elfogadását.

Megkérdezi, hogy a javaslattal kapcsolatban van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**60/2015.(XII.9.) önkormányzati határozat**

Nagyacsád Község Önkormányzatának Képviselő-testülete úgy döntött, hogy az önkormányzat 2015. III. negyedévi beszámolóját elfogadja.

Felelős: polgármester

Határidő:azonnal

**5.)Vegyes ügyek**

**Előadó: polgármester**

Szórád Zoltán képviselő elmondja, hogy a közvilágítás több helyen rossz.

Szalóky Nándor polgármester elmondja, hogy tudja, bejelentik az áramszolgáltatónak. 2016. I. névig sorcserét hajtanak végre a megállapodás szerint.

Szalóky Nándor polgármester megkérdezi, hogy a vegyes ügyek keretében van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2015. december 9. -i nyilvános ülést 18 óra 40 perckor berekeszti.

K.m.f.

**Szalóky Nándor Ivanics Barbara**

**polgármester jegyző**

**A jegyzőkönyv tartalmáért felel:**

**Novák Edit**

**aljegyző**